શાકભાજીવાળાઓએ BMCના અધિકારીઓ પર હુમલો કર્યા બાદ શાકમાર્કેટ બંધ થઈ ગઈ હતી એમ જણાવતાં સ્થાનિક રહેવાસીઓ અને દુકાનદારોએ કહ્યું હતું કે ‘અમારી ફરિયાદ હોવા છતાં BMC શાકભાજીવાળાઓ પર પગલાં લેતી નહોતી, પરંતુ જ્યારે તેમના પર હુમલો થયો ત્યારે કાયદેસર કહેવાતા શાકભાજીવાળાઓ ગેરકાયદે થઈ ગયા અને તેમને હટાવી દેવામાં આવ્યા હતા. જોકે રવિવારે BMC બંધ હોવાથી શાકભાજીવાળાઓ ફરી પાછા આવી ગયા હતા અને માર્કેટ શરૂ થઈ ગઈ હતી. તેમની સાથોસાથ કેરીવાળાઓ પણ ફુટપાથ રોકીને બેસી ગયા હતા.’